Държавен вестник, бр. 78, 2023 г., стр. 31

БРОЙ  78	
Д Ъ Р Ж А В Е Н  В Е С Т Н И К 	
СТР.  31  
спирането на признаването се отменя със за-
повед на министъра на земеделието и храните.
(6) Когато в рамките на срока на времен-
но спиране на признаването съответствието 
с критериите за признаване все още не бъде 
постигнато, министърът на земеделието и 
храните издава заповед за оттегляне на при-
знаването, като за периода, през който е било 
установено неспазването, финансова помощ 
не се изплаща, а неправомерно изплатените 
помощи се възстановяват заедно със законната 
лихва върху тях.
Чл. 38. (1) Когато в резултат на проверките 
по чл. 33 и 34 се установи, че ползвател на 
финансова помощ не спазва някой от крите-
риите за признаване по чл. 154 от Регламент 
(ЕС) № 1308/2013, различни от посочените 
в чл. 37, ал. 1, по реда на чл. 37, ал. 2 му се 
изпраща уведомително писмо за констатира-
ните нарушения и за предприемане в срок до 
4 месеца на съответните корективни мерки.
(2) В случай че след изтичане на срокa по 
ал. 1 установените несъответствия с крите-
риите за признаване не са отстранени, ком-
петентното звено уведомява изпълнителния 
директор на ДФ „Земеделие“, който със запо-
вед временно преустановява плащанията до 
отстраняване на констатираните нарушения.
(3) От момента, в който се потвърди, че 
условията за признаване по ал. 1 са изпълнени, 
изпълнителният директор на ДФ „Земеделие“ 
със заповед възобновява плащанията, като 
годишният размер на изплатената финансова 
помощ се намалява с 1% за всеки календарен 
месец след изтичане на срока по ал. 1.
(4) Когато установено по реда на ал. 1 – 3 на-
рушение на изискванията на чл. 154, параграф 
1, буква „б“ от Регламент (ЕС) № 1308/2013 не 
бъде отстранено до 15 октомври на втората 
година след годината, през която не са спазени 
изискванията, министърът на земеделието и 
храните издава заповед за оттегляне на при-
знаването, като за периода, през който е било 
установено нарушението, финансова помощ 
не се изплаща, а неправомерно изплатените 
помощи се възстановяват заедно със законната 
лихва върху тях.
Чл. 39. (1) Когато ползвател на финансова 
помощ прекрати предсрочно изпълнението 
на оперативната си програма, включително 
при доброволно прекъсване на признаването, 
отнемане на признаването или разпускане на 
организацията на производители или асоци-
ацията на организации на производители, 
се преустановяват плащанията към нея за 
дейности и разходи, извършени след датата 
на прекратяването и/или отнемане на при-
знаването.
(2) Финансовата помощ, получена за до-
пустими действия, изпълнени преди прекратя-
ването на оперативната програма, се връща, 
с изключение на случаите, когато:
1. към датата на прекратяването ползвателят 
на финансова помощ е отговарял на критери-
ите за признаване и целите на оперативната 
програма са изпълнени;
2. инвестициите, финансирани с помощ 
от оперативния фонд, остават в притежание 
на ползвателя на финансовата помощ или на 
неговите членове поне до края на периода 
по чл. 40, ал. 1 или 2 и се използват от тях.
(3) Финансовата помощ за многогодишни 
ангажименти, чиито дългосрочни цели и очак- 
вани ползи не могат да бъдат постигнати 
поради прекъсване изпълнението на опера-
тивната програма, се възстановява заедно със 
законната лихва върху нея.
Раздел IX
Мониторинг
Чл. 40. (1) Придобитите материални и 
нематериални активи остават собственост на 
ползвателя на финансова помощ за по-дългия 
от следните два периода:
1. пет години от датата на придобиване на 
актива, за който е предоставена финансова 
помощ, или
2. до получаване на окончателното пла-
щане за последната година на оперативната 
програма.
(2) За ползватели на финансова помощ, 
които по смисъла на Закона за малките и 
средните предприятия представляват микро-, 
малки и средни предприятия, минималният 
период на собственост по ал. 1 е по-дългият 
от двата периода:
1. три години от датата на придобиване на 
актива, за който е предоставена финансова 
помощ, или
2. до получаване на окончателното пла-
щане за последната година на оперативната 
програма.
(3) До края на периода на собственост на 
подпомаганите материални и нематериални 
активи по ал. 1 или 2 ползвателят на финан-
сова помощ и неговите членове са длъжни:
1. да използват подобрените, реконструи-
раните, изградените или придобитите активи, 
предмет на подпомагане, по предназначение в 
съответствие с естеството, целите и условията 
за прилагане на интервенциите, включени в 
одобрената оперативна програма;
2. да не прехвърлят правото на собственост 
и/или да не преотстъпват правото на ползване 
върху активите, предмет на подпомагане, на 
физически и юридически лица, които не са 
членове на ползвателя на финансова помощ, 
или на членове, които не са земеделски стопани 
и производители на продуктите на признаване, 
под каквато и да е форма, с изключение на 
случаите, когато това се изисква по закон;
3. да не извършват промени, които засягат 
естеството, целите или условията за изпълне-
ние на оперативната програма и които биха